
ДО
ОБЩИНСКИ СЪВЕТ
ЗЛАТОГРАД



ИНФОРМАЦИЯ
от Мирослав Митков Янчев – Кмет на Община Златоград


УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В съответствие с чл.79, ал.5 от Закона за опазване на околната среда (ЗООС), представям Отчет за реализираните дейности през 2025 година, които допринасят за постигане на заложените цели и мерки в Програма за опазване на околната среда на община Златоград, 2023–2028г. (ПООС 2023-2028), приета от ОбС Златоград с решение №И 72 от 09.04.2024г.
През 2025 година Община Златоград приключва изпълнението на обекти, чиeто реализиране е стартирало през 2024 година. Въведени са мерки за повишаване на енергийната ефективност на две многофамилни жилищни сгради на територията на град Златоград и на СУ „Св. Княз Борис I“ в с. Старцево. Други обекти са одобрени за финансиране през 2025 година, но реалното им изпълнение предстои през 2026 година, такива са проектите с осигурено финансиране от Предприятието за управление на дейности по опазване на околната среда (ПУДООС), Стратегическият план за развитие на земеделието и селските райони (СП) 2023-2027 г. и Националния план за възстановяване и устойчивост (НПВУ). Част от одобрените проектите са в сферата на управление на водите, чрез подобряване състоянието и доизграждане на инженерната водоснабдителна и канализационна инфраструктура, други допринасят за поддържането на доброто качество на атмосферния въздух и оползотворяване на възобновяема енергия за адаптиране към климатичните промени. През отчетната година се работи и за превенция от наводнения и свлачища. Стартират строителните дейности за изграждане на подпорна стена по левия бряг на река Върбица, о.т.984 и о.т.989 на ул. „България“, с цел превенция от наводнения, одобрено е и финансирането за изработване на инвестиционни проекти за укрепване на двете регистрирани свлачища в общината – „Укрепване на свлачище № SML11.31111-01 на път SML2109 /III-867/ Златоград-Аламовци и при км 6+500, местност „Грамидалово“, град Златоград, община Златоград“ и „Свлачищен участък на път SML 2100 /III-867, Мадан - Цацаровци/ - Страшимир - мах. „Боево” при km 1+450 в землището на с. Страшимир, община Златоград“.                                            
Дейности, допринасящи за постигане на втората стратегическа цел на ПООС 2023-2028 „Да се повиши ресурсната ефективност и намаляване на риска за околната среда, чрез прилагане на мерки, съгласно йерархията при управление на отпадъците“, се изпълняват ежегодно, като подробна информация се предоставя в отчета по действащата Програмата за управление на отпадъците 2021-2028. 
През 2025 година е заявено разработването на „Програма за опазване, устойчиво ползване и възстановяване на почвите в община Златоград“, към Националното сдружение на общините в Република България (НСОРБ), като част от консултантска услуга, която се предоставя от сдружението. Документът ще допринесе за постигане на третата стратегическа цел на ПООС 2023-2028 „Да се приложат целенасочени действия за съхраняване на екосистемите и присъщото им биологично разнообразие, включително възстановяване на ландшафта“. 
През отчетната година продължават кампаниите за почистване на замърсени участъци в общината и усилията за приобщаване на повече жители към разделно събиране на отпадъци, включително биоразградими, както и към въвеждане на мерки за енергийна ефективност и обновяване на жилищните сгради. С тези дейности се допринася за постигане на четвъртата стратегическа цел „Да се повиши обществената ангажираност и инициативност по въпросите, свързани с опазване на околната среда, посредством приобщаване на жителите на общината и въвличането им в процеса на взимане на решения по опазване на околната среда“ от ПООС 2023-2028. 

Приложение: Годишен отчет на ПООС 2023-2028 за 2025 година.



С уважение,

МИРОСЛАВ ЯНЧЕВ
Кмет на Община Златоград

Изготвил:
Антоанета Кънева
Главен експерт „Екология и проекти“

Съгласувал:
Елка Чаушева
Секретар на Община Златоград






























ОТЧЕТ ЗА РЕАЛИЗИРАНИТЕ ДЕЙНОСТИ ПРЕЗ 2025 ГОДИНА, КОИТО ДОПРИНАСЯТ ЗА ПОСТИГАНЕ НА ЗАЛОЖЕНИТЕ ЦЕЛИ И МЕРКИ В ПРОГРАМА ЗА ОПАЗВАНЕ НА ОКОЛНАТА СРЕДА НА ОБЩИНА ЗЛАТОГРАД, 2023–2028Г. (ПООС 2023-2028).

	Цел/Мярка 
	Изпълнени дейности
	Кратка характеристика
	Източници на финансиране
	Стойност на проекта в лв.

	ССЦ 1.
Да се оптимизира качеството на услугите в областта на управление на водите, чрез подобряване състоянието и доизграждане на инженерната инфраструктура, както и управление на риска от природни бедствия, свързани с вредното въздействие на водите и възползване от геотермалния потенциал на общината.
Мярка 1.1.
Доизграждане на водоснабдителна и канализационна инфраструктура.;
Мярка 1.2.
Рехабилитация и модернизация на съществуващата водопроводна мрежа.

	„Улица „Ангел Киряков“, гр. Златоград – участък от о.т.509 до о.т.271, L=412 м, основен ремонт, подмяна на водопроводна инсталация и изграждане на канализационен клон“
	Проектното предложение е одобрено за финансиране през 2025 година и предстои да се реализира през 2026 година. Проектът предвижда подмяна на водопроводна инсталация и изграждане на канализационен клон на улица "Ангел Киряков" в гр. Златоград, с финансиране от ПУДООС.              

За улица „Ангел Киряков“ има инвестиционен проект за извършване на основен ремонт и издадено разрешение за строеж. За реализиране на дейностите по проекта, с изключение на дейностите по част „Водоснабдяване и Канализация“ (ВиК), е осигурено финансиране от Стратегическия план за развитие на земеделието и селските райони (СП) 2023-2027 г. Обект „Основен ремонт на „АНГЕЛ КИРЯКОВ", ГР. ЗЛАТОГРАД в участък от о.т.509 до о.т.271 , L=412м“, е включен в проектно предложение с наименование „Реконструкция и рехабилитация на улици в град Златоград, Община Златоград“, по Интервенция „II.Г.6 - Инвестиции в основни услуги и дребни по мащаби инфраструктура в селските райони”
	ПУДООС – безвъзмездно финансиране

	585 873,10 

	ССЦ 1.
Да се оптимизира качеството на услугите в областта на управление на водите, чрез подобряване състоянието и доизграждане на инженерната инфраструктура, както и управление на риска от природни бедствия, свързани с вредното въздействие на водите и възползване от геотермалния потенциал на общината.
Мярка 1.1.
Доизграждане на водоснабдителна и канализационна инфраструктура.;

	„Основен ремонт на ул. „Ерма“ от о.т.607 до о.т.630 и към о.т.638, гр. Златоград – изграждане на канализационен клон – КПИИ“
	Проектното предложение е одобрено за финансиране през 2025 година и предстои да се реализира през 2026 година.                    За улица „Ерма“, от О.Т.607 до О.Т.630 и към О.Т.638, има изготвени инвестиционни проекти за извършване на основен ремонт. За проект „Основен ремонт на ул. „Ерма“ от О.Т.607 до О.Т.630 и към О.Т.638 в гр. Златоград – пътна настилка, бордюри и тротоари, подпорни стени от км 0+270 до км 0+320 - КПИИ“ е осигурено финансиране от Стратегическия план за развитие на земеделието и селските райони (СП) 2023-2027 г. Обект „Основен ремонт на улица "Ерма" о.т.607 до о.т.630 към о.т.601 и към о.т.638 гр. Златоград и изграждане на Подпорна стена  в участъка от о.т.626 до о.т.630 на  ул. "Ерма" (ляв бряг на река Малка река) в гр. Златоград, са включени в проектно предложение с наименование „Реконструкция и рехабилитация на улици в с. Старцево и гр. Златоград, Община Златоград“ по Интервенция „II.Г.6 - Инвестиции в основни услуги и дребни по мащаби инфраструктура в селските райони”.
	ПУДООС – безвъзмездно финансиране
	244 466,00

	ССЦ 1.
Да се оптимизира качеството на услугите в областта на управление на водите, чрез подобряване състоянието и доизграждане на инженерната инфраструктура, както и управление на риска от природни бедствия, свързани с вредното въздействие на водите и възползване от геотермалния потенциал на общината    
Мярка 1.4.
Превенция и управление на риска от
наводнения, свлачища и засушавания. Приоритетно следва да се изпълнят включените в Програма от мерки за управление на риска от наводнения в РЗПРН BG3_APSFR_AR_05 „Р. Върбица – гр. Златоград“).
	„Изграждане на подпорна стена по левия бряг на река Върбица, о.т.984 и о.т.989 на ул. „България““
	Изгражда се стоманобетонна стена, с дължина 186 метра, с височина 3,6м над нивото на прилежащия в основата ѝ терен. Надгражда се  съществуваща стоманобетонова стена, с дължина 56м. 
	ПМС -Междуведомствена комисия към Министерски съвет
	2 174 409

	ССЦ 1. Да се оптимизира качеството на услугите в областта на управление на водите, чрез подобряване състоянието и доизграждане на инженерната инфраструктура, както и управление на риска от природни бедствия, свързани с вредното въздействие на водите и възползване от геотермалния потенциал на общината    
Мярка 1.4.
Превенция и управление на риска от
наводнения, свлачища и засушавания. Приоритетно следва да се изпълнят включените в Програма от мерки за управление на риска от наводнения в РЗПРН BG3_APSFR_AR_05 „Р. Върбица – гр. Златоград“).
	„Укрепване на свлачище № SML11.31111-01 на път SML2109 /III-867/ Златоград-Аламовци и при км 6+500, местност „Грамидалово“, град Златоград, община Златоград“  
	Отпуснати са средства за изработване  на инвестиционен проект.
	МРРБ
	67 758

	ССЦ 1. Да се оптимизира качеството на услугите в областта на управление на водите, чрез подобряване състоянието и доизграждане на инженерната инфраструктура, както и управление на риска от природни бедствия, свързани с вредното въздействие на водите и възползване от геотермалния потенциал на общината   
Мярка 1.4.
Превенция и управление на риска от
наводнения, свлачища и засушавания. Приоритетно следва да се изпълнят включените в Програма от мерки за управление на риска от наводнения в РЗПРН BG3_APSFR_AR_05 „Р. Върбица – гр. Златоград“). 
	„Свлачищен участък на път SML 2100 /III-867, Мадан - Цацаровци/ - Страшимир - мах. „Боево” при km 1+450 в землището на с. Страшимир, община Златоград“.
	Отпуснати са средства за изработване  на инвестиционен проект.
	МРРБ
	108 720

	ССЦ 1.
Да се оптимизира качеството на услугите в областта на управление на водите, чрез подобряване състоянието и доизграждане на инженерната инфраструктура, както и управление на риска от природни бедствия, свързани с вредното въздействие на водите и възползване от геотермалния потенциал на общината    
                                  Мярка 1.5.
Изпълнение на дейности, свързани с използване на геотермалния потенциал на общината.
	Интегрирано използване на термо-минералните води натрупани в геотермална система – Ерма река Елидже
	Проектът финансира актуализация на работния проект „Външен топлопровод от водовземно съоръжение до геотермална централа гр. Златоград“, част от проект „Интегрирано използване на термоминерални води, натрупани в геотермална система Ерма река – Елидже“ и стартиране изпълнение на строителните дейностите по етап 1 (ЛОТ 1).
	Приложение № 3 към чл. 107, ал. 13 от Закона за държавния бюджет на Република България.





















	6 561 999,04

	ССЦ 1.
Да се оптимизира качеството на услугите в областта на управление на водите, чрез подобряване състоянието и доизграждане на инженерната инфраструктура, както и управление на риска от природни бедствия, свързани с вредното въздействие на водите и възползване от геотермалния потенциал на общината    
                                  Мярка 1.5.
Изпълнение на дейности, свързани с използване на геотермалния потенциал на общината.
ССЦ 6.
Да се поддържа доброто качество на атмосферния въздух.
Мярка 6.1.
Стимулиране използването на качествени горивни материали в домакинствата. Повишаване енергийната ефективност на сгради.

	„Развитие на област Смолян чрез инвестиции в устойчив туризъм, създаване на нови атракции и опазване на културно-историческото наследство на териториите на общините Смолян, Чепеларе, Баните и Златоград и подобряване на транспортната свързаност” - Община Златоград е партньор и изпълнява договор      №BG16FFPR003-2.006-0095-С01 с бенефициент
Община Златоград
	Дейността, която изпълнява Община Златоград в рамките на проекта, е с наименование: „Разработване на нови туристически атракции за развитие на балнеотуризъм и малките населени места в община Златоград“ и включва обособяване на Център за възстановяване и рекреация на населението, с използване на термо-минералната вода от находище „Ерма река – Елидже“, в село Ерма река, чрез преустройство на съществуваща общинска сграда; закупуване на 20 броя електрически велосипеди; монтиране на две зарядни станции - 75 кв.
	Програма „Развитие на регионите“(ПРР) 2021-2027, Процедура чрез директно предоставяне на безвъзмездна финансова помощ BG16FFPR003-2.002 „Подкрепа за интегрирано градско развитие в 40 градски общини“. Целта на процедурата е да се подкрепи изпълнението на одобрени по процедура BG16FFPR003-2.001 „Концепции за интегрирани териториални инвестиции” (концепции за ИТИ).













	1699909,04

	ССЦ 6.
Да се поддържа доброто качество на атмосферния въздух.
Мярка 6.1.
Стимулиране използването на качествени горивни материали в домакинствата. Повишаване енергийната ефективност на сгради.
Мярка 6.2.
Разкриване и реализиране на възможности за добив на електрическа енергия от алтернативни източници/ВЕЕ, например соларна енергия

	„Подобряване на енергийната ефективност на СУ „Св. Княз Борис I“, село Старцево, Община Златоград“ 
	Проектът е насочен към повишаване на енергийната ефективност на сградата на СУ "Св. Княз Борис I" в село Старцево, община Златоград, чрез поставяне на топлоизолация по външните стени и покрива на сградата, подмяна на врати. За осигуряване на топлинния комфорт в сградата ще бъдат използвана енергия от възобновяеми източници, чрез поставяне на слънчева фотоволтаична централа и термопомпа "въздух-въздух".


	Процедура №BG06RDNP001-7.020 - Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.
	977 577.44 лв. без ДДС

	ССЦ 6.
Да се поддържа доброто качество на атмосферния въздух.
Мярка 6.1.
Стимулиране използването на качествени горивни материали в домакинствата. Повишаване енергийната ефективност на сгради.

	„Инвестиции в енергийно ефективно обновяване на многофамилна жилищни сгради в община Златоград" - 33 броя сгради
	През 2025 година са реализирани две от сградите, одобрени за финансиране през 2024 година. През 2025 година е подписан договор за финансиране на останалите 31 сгради. Очаква се строителните дейности да стартират през 2026 година, в резултат на което ще се постигне повишаване на класа на енергийна ефективност на многофамилните жилищни сгради, като се цели постигане на минимум клас В на енергопотребление и постигане на 30% спестявания на енергия.
	„Подкрепа за устойчиво енергийно обновяване на жилищния сграден фонд - етап I“ и „Подкрепа за устойчиво енергийно обновяване на жилищния сграден фонд - етап II“ по инвестиция „Енергийна ефективност в сграден фонд“ на Националния план за възстановяване и устойчивост на Република България, с ресорно министерство - Министерството на регионалното развитие и благоустройството (МРРБ), в частност дирекция „Жилищна политика” (ДЖП). Съгласно ПМС 22 договорите ще бъдат прехвърлени към ББР.


	Одобрените средства са над 6 млн.лв.

	ССЦ 6.
Да се поддържа доброто качество на атмосферния въздух.
Мярка 6.2.
Разкриване и реализиране на възможности за добив на електрическа енергия от алтернативни източници/ВЕЕ, например соларна енергия

	„Инсталиране на фотоволтаични системи (ФЕЦ) в сгради за социални услуги и закупуване на електрическо превозно средство, включително свързана зарядна станция за предоставяне на социални услуги в Община Златоград"
	Проектът предвижда повишаване на енергийната ефективност в сградите, в които се предоставят социалните услуги, делегирани от държавата дейност:
1. Център за обществена подкрепа;
2.  Център за социална рехабилитация и интеграция;
3.  Комплекс от социални услуги - Дневен център за деца и младежи с увреждания и Дневен център за пълнолетни лица с увреждания.
чрез изграждане на три автономни фотоволтаични инсталации, с мощност 15,08 kWp. Фотоволтаичните панели ще бъдат разположени върху покривите на трите сгради и произведената електрическа енергия ще се ползва само за нуждите на обектите. За съхранение на произведената енергия е предвидено закупуване и монтиране на батерии.
В рамките на проектното предложение, за нуждите на всички социалните услуги, е предвидено и закупуване на 1 брой електрическо превозно средство, както и 1 брой зарядна станция.

	Национален план за възстановяване и устойчивост, приоритетна ос REPowerEU, процедура "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги"










	260 775.80

	ССЦ 6.
Да се поддържа доброто качество на атмосферния въздух.
Мярка 6.3.
Поетапно покриване и препокриване на уличните платна до постигане на 100 % покритие с асфалтова настилка (без наличие на дупки).

	Реконструкция и рехабилитация на улици в с. Старцево и гр. Златоград, община Златоград -  улици "Орфей" в с.Старцево, "Ерма", "Ангел Киряков", "Родопи", "Рожен", "Рупите" в гр. Златоград (2 проекта)
	През 2025 година е сключен договор за осигуряване на финансиране за реконструкция и рехабилитация на шест броя улици в община Златоград.
	Стратегическия план за развитие на земеделието и селските райони (СП) 2023-2027 г. Интервенция „II.Г.6 -- Инвестиции в основни услуги и дребни по мащаби инфраструктура в селските райони”. 
	2 999 521,35 лв. без ДДС





В Общинска администрация Златоград функционира  Система за  управление на качеството и информационната
                    	 сигурност, в съответствие с изискванията на стандартите ISO 9001:2008 и ISO 27001:2005. 

